**Nevada** sī Bí-kok ê chi̍t-ê chiu. I ê siú-hú sī Carson City, siāng toā ê siâⁿ-chhī sī Las Vegas.

Tē-miâ
------

*Nevada* chit jī sī tùi Se-pan-gâ-gí *nevada* (ho͘-im: [neˈβaða]) chioh--lâi-ê, ì-sù sī "khàm seh--ê", goân-té hō tī soaⁿ-miâ *Sierra Nevada*, ì-sù sī "khàm seh ê soaⁿ-tē".

Tē-lí
-----

Tōa-hūn ê Nevada lóng ūi tī leh té-lí-ha̍k siōng ê Lap-tē kap Soaⁿ-tē Tē-hng (*Basin and Range Province*), chiu lâi ū kúi-a chōa lâm-pak hong-hiòng ê soaⁿ-lêng.

Le̍k-sú
-------

Francisco Garcés sī thâu chi̍t ūi chìn-ji̍p pún tē-khu ê Au-chiu-lâng. Nevada kha-chá sī Se-pan-gâ Tè-kok ê Sin Se-pan-gâ léng-thó͘ chi̍t pō͘-hūn, 1804 nî ê sî, hun hō͘ Téng California (*Alta California*) koán-lí. Kàu 1821 nî, Mexico To̍k-li̍p Chiàn-cheng sî-kî hō͘ Mexico ōe chò chi̍t khu léng-thó͘. Liáu-āu, ū 1827 nî Jedediah Smith kòe Las Vegas Valley; koh ū Peter Skene Ogden tī 1828 nî iân Humboldt Hô lú-hêng. 

Kàu 1847 nî ê sî, Mormon kàu-tô͘ kiàn-li̍p Deseret Chiu ê sî-chūn, in mā chú-tiuⁿ liáu kui-ê Nevada tē-hng. 1855 nî, William Bringhurst kap 29 miâ ê Mormon thoân-tō tùi Utah kòe pún tē-khu óa-kīn Las Vegas ê só͘-chāi khí siâⁿ, it-ti̍t khòng-chè kàu 1859 nî chó-iū.

Bí-kok Mexico Chiàn-cheng liáu-āu nn̄g kok chhiam-tēng Guadalupe-Hidalgo Tiâu-iok, chō-sêng Mexico ùi 1848 nî sit-khí Téng California. Bí-kok soah siat pún tē-hng chò léng-thó͘ lâi koán-lí. 1850 nî Utah Léng-thó͘ sêng-li̍p ê sî, Nevada sī lāi-té chi̍t pō͘-hūn, kàu 1861 nî 3 goe̍h 2 hō, Nevada Léng-thó͘ kiàn-li̍p.

Goân-lâi Nevada kap āu-lâi hoān-ûi pí-kàu, nâ-sek sī 1861 nî ê sî-chūn.
Ùi 1864 nî, Nevada sin siat chò Bí-kok tē-36 chiu, jî-chhiá sui ē-tàng chham-ka chóng-thóng kap kok-hōe soán-kí, hit tong-sî tú hó sī Abraham Lincoln chú-pīn beh soán liân-jīm. 1866 nî ê sî, pún chiu sin ka-ji̍p tang-pêng pún-lâi sio̍k Utah Léng-thó͘ ê thó͘-tē. Kàu 1867 nî 1 goe̍h 18, koh tùi Arizona Léng-thó͘ sin siu chi̍t pō͘-hūn, goân-sêng kin-á-ji̍t Nevada ê hoān-ûi.

Ū chi̍t chām khòng-gia̍p ùi Nevada ê keng-chè chin tiōng-iàu, chi-chhî liáu pún tē-hng ê sán-gia̍p, m̄ koh kàu 19 sè-kí bóe-kî, khòng-gia̍p kap jîn-kháu lóng chiām-chiām soe-lám khì. Chóng-sī kòe ka 1900 nî í-āu, Tonopah, Goldfield kap Rhyolite téng gîn-khòng ê khai-hoat, koh chi̍t kái chin-ka Nevada ê jîn-kháu.

Ùi chi̍t kóa khòng-siâⁿ, put siū koán-lí ê poa̍h-kiáu oa̍h-tāng í-keng chin phó͘-phiàn. Sui-jiân tī 1909 nî hō͘ choân-kok ê hoán kiáu hān-chè; kàu 1931 nî ê Gōa Siau-tiâu sî-kî, koh têng-sin hong ha̍p-hoat-hòa. Bô lōa kú, liân-pang chéng-hú chún-pī beh ùi Nevada khí-siat sin chúi-pà, ia̍h chiō sī hiān-chāi ê Hoover Chúi-pà.

1951 nî 1 goe̍h 11, Las Vegas ê sai-pak-pêng 105 kong-lí ê tē-tiám, khai-siat liáu chi̍t ūi hu̍t-chú bú-khì chhì-giām-tiûⁿ, ia̍h chiō sī Nevada Chhì-giām-tē (Nevada Test Site). Siāng bóe chi̍t kài ê tāi-khì-chân chhì-giām (tē-bīn í-siōng ê hu̍t-chú chà-tàn po̍k-chà) sī 1962 nî 7 goe̍h 17; siāng bóe pái ê tē-hā chhì-giām sī 1992 nî 9 goe̍h 23.

Jîn-kháu
--------

Jîn-kháu bi̍t-tō͘ hun-pò͘ tē-tô͘.
Chiàu Bí-kok Phó͘-cha Kio̍k ê ko͘-sǹg, 2016 nî 7 goe̍h 1 ji̍t ê Nevada ū jîn-kháu 2,940,058, pí 2010 nî ê phó͘-cha ke 239,367 lâng, siong-tong ke 8.86%.

### Cho̍k-hē

Kàu 2016 nî 7 goe̍h 1 ji̍t ê ko͘-sǹg ûi chí, Nevada ê Pe̍h-lâng (*White*) chiàm 75.1% (hui Se-pan-gâ-hē Pe̍h-lâng chiàm lāi-bīn 49.9%), O͘-lâng ia̍h Hui-chiu-hē Bí-kok-lâng chiàm 9.6%, A-chiu-hē chiàm 8.7%, Bí-kok Indian ia̍h Alaska Chāi-tē (*American Indian or Alaska Native*) chiàm 1.6, koh ū 0.8% ê Chāi-tē Hawaii lâng kap kî-tha Thài-pêng-iûⁿ Tó-sū-lâng. Tī thong chiu ê jîn-kháu-lāi-bīn, Se-pan-gâ-hē chiàm 28.5%.

Keng-chè
--------

Nevada tī 2014 nî ê chiu-lāi seng-sán chóng-gia̍h sī 135,038 pa̍h-bān bí-kim. Chiàu 2015 nî ê chu-liāu, pún chiu siāng-chē lâng chò ê khang-khòe sī chia̍h-tòa ho̍k-bū (*accommodation and food services*) sán-gia̍p.

Chù-kái
-------

1. ↑   Boundary Soaⁿ-chiam sī kap California hong-bīn ê Montgomery Soaⁿ-chiam liân chò-hóe, sī ê Montgomery chhù-soaⁿ-chiam (*sub-peak*); nā sī ēng kui lia̍p soaⁿ lâi sǹg, Nevada siāng koân ê tio̍k-li̍p soaⁿ-thé sī Wheeler Soaⁿ-chiam.

Chham-khó
---------

1. ↑  "Population and Housing Unit Estimates". U.S. Census Bureau. June 22, 2017. June 22, 2017 khòaⁿ--ê.
2. ↑  "Median Annual Household Income". *The Henry J. Kaiser Family Foundation*. December 9, 2016 khòaⁿ--ê.
3. ↑  "Boundary". *NGS data sheet*. U.S. National Geodetic Survey. October 20, 2011 khòaⁿ--ê.
4. 1 2  "Elevations and Distances in the United States". United States Geological Survey. 2001. goân-loē-iông tī October 15, 2011 hőng khó͘-pih. October 24, 2011 khòaⁿ--ê.
5. 1 2  Elevation adjusted to North American Vertical Datum of 1988.
6. ↑  "Annual Estimates of the Resident Population for the United States, Regions, States, and Puerto Rico: April 1, 2010 to July 1, 2016 (NST-EST2016-01)" (xlsx). U.S. Census Bureau. December 20, 2016. December 31, 2016 khòaⁿ--ê.
7. ↑  "Nevada". *State & County QuickFacts*. U.S. Census Bureau. July 1, 2016. July 3, 2017 khòaⁿ--ê.
8. ↑  Total Gross Domestic Product by State for Nevada, FRED.
9. ↑  "Major industries with highest employment, by state, 1990-2015". *Bureau of Labor Statistics*. U.S. Bureau of Labor Statistics. 2016-08-05. 2017-01-23 khòaⁿ--ê.

 United States